ምክር ቤቱ ሁለት ረቂቅ አዋጆችን መርምሮ ለቋሚ ኮሚቴዎች መራ
የህዝብ ተወካዮች ምክር ቤት ሁለት ረቂቅ አዋጆችን ከመረመረ በኋላ  ለቋሚ ኮሚቴዎች መርቷል፡፡ምክር ቤቱ የኢትዮጵያ ፌዴራላዊ ዲሞክራሲያዊ ሪፐብሊክ የምህረት አሰጣጥና አፈጻጸም ስነ ስርዓት ረቂቅ አዋጅን መርምሮ  ለህግና ፍትህ ጉዳዮች ቋሚ ኮሚቴ መርቷል፡፡እንዲሁም ምክር ቤቱ በኢትዮጵያ እና በሳዑዲ አረቢያ መንግስት መካከል የተደረገውን የቤት ሰራተኞች ቅጥር ስምምነትን ለማጽደቅ የቀረበውን ረቂቅ አዋጅም መርምሮ ለውጭ ጉዳዮች ቋሚ ኮሚቴ መርቷል፡፡ከዚህ በተጨማሪም የምክር ቤቱን 3ኛ ዓመት የስራ ዘመን 28ኛ መደበኛ ስብሰባን ቃለ ጉባዔ መርምሮ አጽድቋል፡፡